ตั้งแต่ปี 2559 ตรวจสุขภาพประจำปี พบว่ามีเม็ดเลือดแดงปนมาในปัสสาวะ และเมื่อเดือนมกราคมปีนี้ 2561 ก็ยังตรวจพบอยู่ค่ะ จึงได้ไปพบคุณอายุรกรรมที่คลินิคค่ะ แล้วเค้าก็ให้ไปตรวจอันตราซาวน์ที่แลปของเอกชนค่ะ แล้วก็ไม่พบสิ่งผิดปกติอะไร ไม่มีเนื้องอก พบแต่ซีสในรังไข่ข้างขาวขนาดประมาณ 2-3 ซ.ม. คุณก็แนะนำให้ไปปรึกษาสูติ และก็ได้ตรวจเลือดและตรวจปัสสาวะ และตรวจหาว่าเป็นโรค SLE (โรคพุ่มพวง) หรือไม่ ผลตรวจออกมาว่าปกติทุกอย่าง ตับ ไต ทำงานปกติ ไม่ได้เป็นโรค SLE แต่ปัสสาวะก็ยังพบมีเม็ดเลือดแดงปนอยู่มาอยู่ คุณก็บอกชัดไม่ได้ว่าเป็นโรคอะไรแน่ค่ะ เพียงแค่สันนิฐานว่าอาจจะเป็นโรคไต IGA แต่ก็ตอบชัดไม่ได้ ต้องเจาะชิ้นเนื้อไตไปตรวจ แต่ตัวเองก็ไม่ได้รู้สึกว่ามีอะไรผิดปกตินะค่ะ ไม่ได้มีอาการตัวบวม ไม่มีอาการอะไรเลย แต่กังวลใจค่ะ ตอนนี้คุณก็ยังไม่ได้รักษาอาการอะไรสักอย่าง จึงอยากขอคำแนะนำค่ะ ว่าหนูควรจะทำอย่างไรดี ควรจะไปตรวจรักษาแบบไหน ที่ไหน แล้วอาการที่พบที่เป็นอยู่ น่าจะเป็นอาการของโรคอะไรค่ะ รบกวนขอคำแนะนำด้วยนะค่ะ ในตอนนี้ไม่เป็นอะไรมากแต่ก็อยากรักษาให้หายค่ะ ไม่อยากให้รอเป็นมากๆ แล้วมารักษากลัวว่าจะไม่ทันการค่ะ
สวัสดีค่ะ การพบเม็ดเลือดแดงในปัสสาวะปริมาณ 30-50/HPF โดยที่สีของปัสสาวะปกติดีถือเป็นภาวะ microscopic hematuria ซึ่งสาเหตุส่วนใหญ่จะมาจากโรคของหน่วยไตขนาดเล็ก (glomerular disease) ซึ่งได้แก่ IgA nephropathy (Berger disease), mesangioproliferative glomerulonephritis, focal segmental proliferative glomerulonephritis, mesangiocapillary glomerulonepritis และอื่นๆ อีกหลายชนิดรวมถึงโรค SLE เป็นต้นซึ่งในการค้นหาสาเหตุต้องทำการตรวจตามขั้นตอนหลายอย่าง ทั้งการตรวจเลือด การทำอัลตราซาวด์ เอ๊กซเรย์คอมพิวเตอร์ การส่องกล้องตรวจกระเพาะปัสสาวะ รวมไปถึงการเจาะชิ้นเนื้อที่ไตไปตรวจอย่างที่คุณแนะนำค่ะสำหรับการรักษาก็ต้องหาสาเหตุให้เจอก่อน และรักษาตามโรคที่เป็นค่ะ